**OSEBNA IZKAZNICA PROJEKTA**

|  |  |
| --- | --- |
| **Naziv javnega razpisa:**  **Javni razpis za krepitev zmogljivosti NVO za zagovorništvo in izvajanje javnih storitev 2015-2019** | |
| **Predmet in namen javnega razpisa/poziva:**  **Predmet javnega razpisa je sofinanciranje projektov horizontalne mreže NVO na nacionalni ravni, regionalnih stičišč NVO ter vsebinskih mrež NVO na nacionalni ravni in je razdeljen v tri sklope:**  **SKLOP 1: Sofinanciranje projekta horizontalne mreže NVO na nacionalni ravni;**  **SKLOP 2: Sofinanciranje projektov regionalnih stičišč NVO;**  **SKLOP 3: Sofinanciranje projektov vsebinskih mrež NVO na nacionalni ravni.**  **Namen razpisa je krepitev zmogljivosti NVO za zagovorništvo, za organizacijski razvoj NVO in za izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.**  **V okviru 11. prednostne naložbe Operativnega programa so se nadaljevale in nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.** | |
| **Upravičenec** | **SKUP – Skupnost privatnih zavodov** |
| **Spletna stran upravičenca/projekta** | [**www.grozd.si**](http://www.grozd.si)  [**www.skup.si**](http://www.skup.si/) |
| **Projektni partnerji *(če je relevantno)*** | **Zavod Tri, zavod za trajnostne skupnostne prakse** |
| **Sklop javnega razpisa** | **Regionalna stičišča NVO** |
| **Naziv projekta** | **Grozd NVO Gorenjske** |
| **Višina dodeljenih sredstev** | **349.999,62 €** |
| **Obdobje izvajanja projekta** | **1.2.2016 – 30.6.2019** |
| **Doseženi rezultati projekta po specifičnih ciljih:**  **1. specifični cilj: Okrepiti informiranost, organizacijsko, strokovno in zagovorniško usposobljenost NVO, ki imajo potencial za naslavljanje lokalnih potreb in s tem prispevati k trajnosti NVO in njihovi večji vlogi pri izvajanju javnih storitev**  Na gorenjskem regionalnem stičišču smo informacije nevladnim organizacijam in relevantnim drugim institucijam ter zainteresirani javnosti posredovali preko različnih kanalov: preko spletne strani [www.grozd.si](http://www.grozd.si) in e-obvestilnika Grozdov informator ter preko Fb strani Zavoda Tri, partnerja v projektu. V projektnem obdobju 2016-2019 smo v partnerstvu s časopisom Gorenjski glas izdali dve prilogi Nevladniški list. Informirali smo tudi ciljno, tako da smo specifične informacije posredovali na ustrezne naslove.  Številnim nevladnim organizacijam v regiji smo nudili podporo v obliki svetovanj, program mentorstva (torej vsaj 25-urno poglobljeno mentorsko sodelovanje) pa je opravilo 25 vključenih organizacij, s katerimi smo izvedli 746 strokovnih mentorskih ur.  Vključene NVO so se usposobile predvsem za uspešnejše vodenje organizacije, oblikovanje in izvajanje konkretnih storitev (npr. varstvo otrok, družinsko terapevtsko svetovanje ...) ter za pripravo in prijavo projektov ter uspešnejše pridobivanje sredstev.  Izvedli smo 22 usposabljanj na področjih organizacijskega in strokovnega razvoja ter zagovorništva, in sicer na sledečih konkretnih vsebinah:   * Kaj naredi dobro prijavo na razpis * Vizija in strateško načrtovanje * Impact Tourism - turizem z učinkom: tri delavnice na temo oblikovanja in trženja inovativnih turističnih produktov * Delo s priseljenskimi albanskimi družinami * Srečanje organizatorjev športnih prireditev z gorenjskimi upravnimi enotami in Organizacija večjih tekaških prireditev v naravi * Osnove zagovorništva in temeljne veščine za dobro zagovorniško akcijo - ABC zagovorništva in Komuniciranje zagovorniških akcij * Računovodstvo za NVO - zaključni račun * Cikel delavnic za NVO v kulturi: Organizacija in vodenje, financiranje, promocija * Kako do uspešen prijave na razpis Evropa za državljane * Storytelling za nevladne organizacije * Delavnica za potencialne prijavitelje na Javni razpis za razvoj in profesionalizacijo nevladnih organizacij in prostovoljstva * Mala šola občinskega proračuna   **2. specifični cilj: Prispevati k večji vlogi NVO pri oblikovanju lokalnih/regionalnih politik**  Na stičišču smo redno spremljali in se odzivali na lokalne izzive ter se trudili vplivati na lokalne/regionalne politike. Teme, ki smo se jim na tem področju posebej posvetili ter jih naslavljali skupaj z drugimi NVO, občinami in javnimi institucijami, so:  - integracija albansko govorečih priseljencev  - prazni prostori v mestnem jedru Kranja  - sodelovanje upravnih enot in organizatorjev prireditev  - socialna aktivacija žensk iz drugih kulturnih okolij  - sodelovanje občanov pri odločanju, spodbujanje uvajanja participativnega proračuna ter oblik e-sodelovanja  **Predloženi so bili 4 predlogi za spremembo politik, sprejeta sta bila dva, in sicer na državni ravni (MDDSZ):**  - Posredovana je bila pobuda gorenjskim upravnim enotam za tesnejše sodelovanje z organizatorji javnih prireditev (41. člen ZZDO – možnost koriščenja do sedem dni plačane odsotnosti zaradi aktivnega sodelovanja pri kulturnih, športnih in podobnih prireditvah; s pobudo smo želeli spodbuditi načelnike UE, da svoje zaposlene spodbudijo in jih podprejo, da kot prostovoljci sodelujejo s prireditelji in s tem pridobijo boljši uvid v delo organizatorjev, hkrati pa tudi organizatorji sami pridobijo možnost razumevanja zahtev, ki jim zaposleni na UE morajo slediti).  - Ministrstvu za izobraževanje, znanost in šport (MIZŠ) smo posredovali pobudo za sistemsko financiranje vključevanja otrok iz drugih kulturnih okolij.  Uspešni sta bili naslednji akciji:  - Ministrstvu za delo, družino in socialne zadeve (MDDSZ) je bil posredovan predlog za trajnostno naravnane programe socialne aktivacije za ženske iz drugih kulturnih okolij. Iz pilotnega je bil razpis nadgrajen v 4-letnega, upoštevani so bili predlogi stičišča (trajanje, podpora vključevanju organizacij v lokalnem okolju).  - MDDSZ - Na našo pobudo je bilo na javnem razpisu za družinske centre prostovoljstvo upoštevano kot lastni delež.  **3. specifični cilj: Okrepiti čezsektorsko povezovanje in sodelovanje za reševanje lokalnih potreb (npr. na področju izobraževanja, usposabljanja, zdravja, zaposlovanja, varstva okolja/narave, urejanja prostora, socialnih storitev, dostopnosti kulturnih dobrin, ipd.)**  Na regionalnem stičišču Grozd NVO Gorenjske medsektorsko povezujemo različne organizacije za sodelovanje pri naslavljanju izzivov in potreb v okolju. Od 2016 naprej smo sodelovanja gradili na naslednjih področjih:  1. **Enakopravnost spolov** - sodelujoči partnerji: Loški muzej, Mirovni inštitut, Zveza tabornikov Slovenije, Knjižnica Ivana Tavčarja Škofja Loka, Društvo Sožitje, Razvojna agencija Sora, OŠ Ivana Groharja. Vidnejša skupna akcija je bila akcija Znamenite Ločanke 2017, s katero smo odprli razpravo o zaslužnih ženskah v lokalni zgodovini. V letu 2018 je bil naš predlog za postavitev obeležja Ločanki (do sedaj so v Aleji le moški) uspešen na razpisu Občine, v začetku leta 2020 bo v Aleji zaslužnih Ločanov postavljeno prvo obeležje ženski, zdravnici Mariji Bračko. Tudi z našo pobudo se je v Loškem muzeju vzpostavil študijski krožek Ločanke, ki ga še vedno izvajajo. V okviru teh akcij smo izvedli še študijsko prakso ter povezali nevladno organizacijo in fakulteto (v okviru aktivnosti Študijske prakse v NVO).  V sodelovanju z Zavodom Nefiks smo spodbujali zaposljivost mladih žensk preko dveh projektov - Kolegice (povezovanje iskal zaposlitve in podjetnic) in Nefiksove petke (povezovanje brezposelnih žensk, priprava na zaposlitev in izvedba konkretnih projektov z delodajalci).  2. **Ponovna raba prostorov** - sodelujoči partnerji: Občina Škofja Loka, MO Kranj, IPoP, sekcija rokodelcev v okviru RA Sora, lastniki in najemniki prostorov v jedru Kranja in Škofje Loke, Layerjeva hiša/Zavod Carnica, Klub študentov Kranj, Zavod za turizem in kulturo Kranj, Zavod Bonvivan/Hiša na koncu tunela.  V sodelovanju z IPoP-om smo v Škofji Loki in Kranju izvedli dogodke in akcije s ciljem oživljanja mestnih jeder preko začasne rabe prostorov. Rezultat akcij je bil vzpostavljeno sodelovanje deležnikov v središču Kranja (lastniki in najemniki poslovnih prostorov, Zavod za turizem in kulturo Kranj ter MO Kranj - Urad za okolje in prostor) ter določen koordinator srečanj skupine (ZTKK). V Škofji Loki smo mapirali prazne prostore ter vzpostavili komunikacijo med lastniki in potencialnimi najemniki. Izziv ostaja aktualen in občasno smo še vedno vir informacij za potencialne najemnike.  3. **Turizem z učinkom** - sodelujoče organizacije: Liberty International Adriatic, Zavod za turizem in kulturo Žirovnica, Gorenjska turistična zveza, Tovarna turizma, STO, Agencija Mladi Zmaji, Svet daril d.o.o., Casino Bled d.d., Casino Cezar d.o.o. Namen akcije, ki še vedno poteka je bilo združiti različne partnerje z vseh sektorjev s ciljem oblikovati inovativne turistične produkte, ki bodo imeli družbeni učinek. V času projekta se je gradilo partnerstvo, ustvarilo spletno platformo ter oblikovalo indikatorje s katerimi je mogoče ocenjevati posamične turistične produkte v smislu impacta oz. družbenega učinka. Indikatorji so bili razdeljeni v kategorije in sicer splošni, ekonomski, okoljski in družbeni, upoštevani so ostali standardi in merila (npr. že pridobljeni certifikati). Impact tourism je bil predstavljen večkrat v mednarodnem okolju  Več o družbenem oz. turizmu z učinkom lahko najdete na spletni strani <https://www.impact-tourism.net/>, ki je bila vzpostavljena v okviru projekta stičišča.  4. **Partnerstvo z regionalnim časopisom Gorenjski Glas:** Z Gorenjskim glasom smo vzpostavili partnersko sodelovanje in pripravili dve prilogi Nevladniški list, s katerima osveščamo o potencialih nevladnega sektorja ter predstavljamo dobre prakse na različnih področjih. Izdaja oktobra 2018 je bila namenjena lokalnim volitvam ter pomembni vlogi nevladnega sektorja v lokalnih skupnostih. Sodelujoči: Gorenjski Glas, SKUP, Zavod Tri, ostala regionalna stičišča.  5. **Migracije in vključevanje priseljencev:** V sodelovanju z občinami in javnimi ustanovami smo kot izziv prepoznali migracije in vključevanje priseljencev ter se nanj tudi uspešno odzivamo. Vzpostavili smo uspešno partnerstvo s Človekoljubnim dobrodelnim društvom Up z Jesenic in na razpisu MDDSZ pridobili sredstva za projekt OrientAkcija (vključevanje albansko govorečih priseljenk), ki se je v letu 2017/2018 izvedel v Kranju in na Jesenicah (sodelujoče organizacije: Društvo UP Jesenice, CSD Kranj - DC Škrlovec, Mestna knjižnica Kranj, Kranjski vrtci, RRA Gorenjske BSC Kranj, CSD Jesenice, MO Kranj, Gorenjski muzej).  V Škofji loki smo spodbudili povezovanje šol, vrtcev, nevladnih organizacij, CSD-ja in občine ter sodelovali pri pripravi in izvajanju projekta Moja ustvarjalnost, tvoja ustvarjalnost, naša kultura - MUTUNK (financira ga MK, v njem pa sodelujemo: Zavod O kot prijavitelj, Zavod Tri, Zavod Carnica in KD Loški oder). Na Zavodu Tri projekt nadgrajujemo oz. nadaljujemo z zagovorništvom (vzpostavljanje sveta za vključujočo skupnost oz. lokalne akcijske skupine za vključevanje) ter grajenjem nadaljnjih projektnih partnerstev.  6. **Kultura:** Skupaj z oddelki za kulturo na MO Kranj in na Občini Škofja Loka smo prepoznali potencial nevladnih organizacij na področju kulture, predvsem za povezovanje v okviru organizacije dogodkov/festivalov ter pridobivanja sredstev na evropskih razpisih. Skupaj smo oblikovali izobraževalni program - eno srečanje z Zavodom Motovila (Creative Europe, dobre prakse in snovanje projektov) ter cikel delavnic za NVO v kulturi (sodelujoči: Občina Šk.L, Mesto žensk, Knjižnica Kranj, Društvo Pungert, Zavod Tri, Društvo Asociacija, Zavod Motovila, MO Kranj). Sodelovali smo tudi v iniciativi za pripravo kandidature za Evropsko prestolnico kulture Kranj - za področje vključevanja NVO (sodelujoči: Zavod Carnica, MOK, Prešernovo gledališče Kranj, Podjetje Matematika in zgodba, Zavod Tri, druge javne institucije z območja Kranja in okolice, drugi NVO z območja Kranja in okolice).  7. **Filantropija in družbena odgovornost:**  **Giving Tuesday** - organiziran je bil prvi Dobrodelni torek (28.11.2017), v letu 2017 je pristopil prvi partner - Lidl. Kasneje se je akciji pridružilo še nekaj drugih partnerjev (AMCham, Združenje mediatorjev, Aktual…), glavni cilj akcije je med drugim zaposlovanje najbolj ranljivih. Dobrodelni torek je bil organiziran tudi v letu 2018, priprave so potekale tudi za 2019. GT akcija teče trenutno v približno 90 državah s čimer ima akcija tudi mednarodno dimenzijo.  **Strokovni svet za socialno ekonomijo**. Platforma omogoča spodbudno pravno, ekonomsko in politično okolje za delovanje socialne ekonomije, vključujoč zaposlovanje v sektorju in zaposlovanje mladih. V Svet so vključeni posamezniki in posameznice iz različnih organizacij - javnih, zasebnih in NVO.  ***4. specifični cilj: Okrepiti vlogo regionalnega stičišča z namenom izboljšanja položaja ter pogojev za delovanje NVO (v odnosu do občin, kjer so sedeži upravnih enot, do regionalnih razvojnih agencij, ipd.)***  Med skupnimi akcijami, ki jih je spodbudilo in koordiniralo regionalno stičišče, izpostavljamo naslednje:  Skupaj s CNVOS-om in drugimi stičišči NVO smo pripravili »Priročnik o izvajanju občinskih razpisov«. V priročniku so navodila za transparentno in učinkovito izvedbo javnih razpisov za NVO v občinah. Poleg tega priročnik vsebuje tudi vzorce obrazcev, kar olajša implementacijo rešitev, ki so predstavljene v njem. Priročnik na stičišču redno uporabljamo pri svetovanju tako NVO kot tudi občin. Opažamo tudi večje zanimanje s strani občin glede pravilnosti izvedbe javnih razpisov.  Skupaj s CNVOS smo dosegli upoštevanje prostovoljskih ur na razpisu MDDSZ za družinske centre.  Večje vključevanje javnosti smo promovirali in dosegali s projektom E-demokracija (skupaj z Mrežo NVO za vključujočo informacijsko družbo in drugimi partnerji iz NVO sektorja in gospodarstva). Z gorenjskimi občinami smo povezovali občine, ki že izvajajo participativni proračun (sodelujoče občine: Občina Ajdovščina, Občina Škofja Loka, MO Kranj).  S CSD Gorenjske smo izvedli izbor predstavnikov NVO s področja socialnega varstva. Člani in članice so sodelovali v regijski koordinacijski skupini za oblikovanje regijskega izvedbenega načrta na področju socialnega varstva v gorenjski regiji za obdobje 2017-2020.  V sodelovanju s CNVOS in drugimi RS smo sistematično spremljali vzpostavljanje posameznih lokalnih partnerstev LAS, pripravo lokalnih razvojnih strategij ter rezultate razpisov posameznih LAS. Skupaj z drugimi RS NVO in CNVOS smo dali pobude na MKGP za spremembo določil Uredbe CLLD. Predstavnika Grozd NVO Gorenjske sta člana skupščin obeh gorenjskih LAS, v enem tudi v nadzornem odboru.  V okviru pobude Regional Impact Scheme - RIS smo izvedli različne aktivnosti skozi celotno obdobje, s katerimi spodbujamo finančne ukrepe, ki neposredno pomagajo NVOjem, ki se financirajo iz razpisnih sredstev - premostitveni krediti, so-financiranje, zagonski krediti, drugi finančni instrumenti. Interes za sodelovanje sta izkazali Občina Škofja Loka in RA Sora, aktivnosti v tej smeri pa nadaljujemo.  Regionalno stičišče Grozd NVO Gorenjske je sodelovalo v skupni akciji regionalnih stičišč NVO ***»Šola za župane«***. Osnovni namen skupne akcije ob lokalnih volitvah 2018 je bil prispevati h kakovostni predvolilni debati, ki obsega tudi teme, ki so pomembne za NVO in civilno družbo. Izvedli smo predvolilno srečanje kandidatov za župane in občinske svetnike z NVO in strokovno javnostjo. Udeleženci so bili z dogodkom zadovoljni (večina udeležencev tudi izvoljenih) in si želijo tovrstnih dogodkov še več. Na podlagi akcije smo na stičišču izvedli tudi follow-up z novimi gorenjskimi župani.    Sodelovali smo pri **vzpostavitvi 2 novih mehanizmov za trajni dialog:**  V okviru stalne koordinacije za financiranje NVO (Občina ŠK.Loka) smo podali predlog za nadaljevanje priprave sheme premostitvenega kreditiranja za NVO - je ter dosegli dogovor o operativni izvedbi z ekipo na Občini. Dosegli smo dogovor, da bi Občina v bližnji prihodnosti podprla kritje stroškov preko javnega razpisa.  V sodelovanju z RRA Gorenjske - BSC d.o.o. Kranj smo skupaj pripravili posvetovalni sestanek s predstavnicami in predstavniki NVO za pripravo novega regionalnega razvojnega programa Gorenjske. Prvič so tako NVO - ji imeli možnost vsebinsko vplivati na RRP in izpostaviti pomembne teme in tako pripraviti pravno podlago za izvajanje kasnejših regionalnih projektov v partnerstvu. Eden prvih rezultatov je bil vključitev NVO predstavnika za kulturo v odbor za turizem RSGR. Mehanizem bomo tako na stičišču uporabljali tudi v prihodnje pri sodelovanju z RRA.  ***5. specifični cilj: Okrepiti usposobljenost koordinatorja regionalnega stičišča za organizacijski razvoj in s tem prispevati k njegovi trajnosti, stabilnosti in usposobljenosti za zagotavljanje storitev predvsem za NVO s potencialom***  **Regionalno stičišče je okrepilo svojo usposobljenost na 9 področjih:**   * na temo razvoja družbenega inoviranja, družbenih učinkov in sistemskih družbenih inovacij ter njihovega pomena za razvoj in trajnost delovanja * s področja inovativnosti organizacij * s področja moderiranja in facilitiranja * prenos znanja znotraj stičišča * študijski obisk (obisk organizacij v Sarajevu, ki se ukvarjajo z družbenim in ekonomskim opolnomočenjem žensk) * zagovorništvo in lobiranje * usposabljanja s področja inovativnih/alternativnih oblik financiranja NVO in so.p. * mediacija in mediacijske tehnike * večdnevno usposabljanje stičišč (na temo veščin učinkovitih pogajanj)   Stičišče tako **ponuja 3 nove storitve:**  Nudimo servisno podporo nevladnim organizacijam ter podporo občinam/RA/LAS pri pripravi razpisov za NVO, usposabljanja in svetovanja na področjih družbenega inoviranja in družbenih naložb. Za pomoč pri pridobivanju sredstev smo izdali priročnik [Kako brez izpuljenih las prijaviti projekt](http://www.grozd.si/2019/02/kako-brez-izpuljenih-las-prijaviti-projekt-prirocnik-za-pripravo-projektov/). Organizacijam in institucijam nudimo tudi vodenje skupinskih procesov, na primer v okviru vključevanja NVO - jev v priprave RRP in posvetovalna telesa na ravni občin. | |